Diari Oficial de la Generalitat Valenciana


Sumari del DOGV 6004, del 30-04-2009 (2009/4604)

RESOLUCIÓ de 30 d'octubre de 2008, de la Direcció General per al Canvi Climàtic, per la qual s'atorga a l'empresa Codicer 95, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4604


Data del document
:   30-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Castelló de la Plana
    * ceràmica
    * empresa privada

RESOLUCIÓ de 30 d'octubre de 2008, de la Direcció General per al Canvi Climàtic, per la qual s'atorga a l'empresa Codicer 95, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal de Castelló. [2009/4604]  
Vistos els documents que consten en l'expedient 026/07 IPPC, instruït a instància de l'empresa Codicer 95, SL, a fi d'obtenir l'autorització ambiental integrada per a una indústria de fabricació de productes ceràmics mitjançant enfornada, s'emet aquesta resolució de conformitat amb els següents  
Antecedents de fet  
Primer. Amb data 29 de desembre de 2006, María Carmen Pesudo Cantavella, en representació de l'empresa Codicer 95, SL, amb CIF B-12405957 i domicili a la carretera de l'Alcora, km 10,5, de Castelló, va presentar en el registre d'entrada de l'Ajuntament de Vila-real, una sol·licitud d'autorització ambiental integrada per a una indústria de fabricació de productes ceràmics mitjançant enfornada, que es detalla en l'annex I. Aquesta sol·licitud va tenir entrada en el registre general de la Conselleria de Territori i Habitatge el 3 de gener de 2007.  
Consta en l'expedient l'informe urbanístic emés per l'Ajuntament de Castelló el 26 d'abril de 2006.  
Segon. Posteriorment, amb data 8 de febrer de 2007, l'empresa va presentar la documentació per a completar la seua sol·licitud, entre la qual es troba l'informe preliminar sobre la situació del sòl que ocupa l'activitat.  
Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació presentada per la titular.  
Tercer. Consten en l'expedient els informes emesos pel Servei de Protecció de l'Ambient Atmosfèric, el Servei de Residus Industrials, el Servei de Residus Urbans i l'Àrea d'Avaluació Ambiental d'aquesta Conselleria. També hi consta l'informe emés per la Confederació Hidrogràfica del Xúquer.  
Com a conseqüència dels informes indicats, els dies 7 de juny, 6 d'agost i 2 d'octubre de 2007 es van enviar a la interessada escrits per a requerir-li documentació complementària aclaridora, la qual es va presentar els dies 14 de setembre i 5 d'octubre.  
Quart. Amb data 28 de novembre de 2007 es va sotmetre a informació pública l'expedient de referència, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, publicant l'anunci corresponent en el Diari Oficial de la Comunitat Valenciana (DOCV núm. 5649).   
Durant el període d'informació pública no es van presentar al·legacions al projecte, ni en aquesta Conselleria ni en l'Ajuntament de Castelló, cosa que consta en l'expedient certificat de la informació pública.  
Cinqué. Transcorregut aquest termini, es va sol·licitar un altre informe a totes les administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 19 de febrer de 2008 va tenir entrada la documentació presentada per la titular en matèria d'acústica, que es va remetre a l'organisme competent per a la seua valoració.  
El 14 de març de 2008 es va remetre un nou requeriment a la promotora, que aquesta va esmenar el 28 de març.   
Seté. La Confederació Hidrogràfica del Xúquer va emetre un informe sobre la gestió de les aigües residuals de la instal·lació amb data 22 d'abril de 2008, en sentit favorable, condicionat a una sèrie de prescripcions que ha de complir la titular i que s'han incorporat a aquesta resolució.   
Així mateix, s'han incorporat a l'expedient els informes emesos pel Servei de Protecció de l'Ambient Atmosfèric, el Servei de Residus Urbans i el Servei de Residus Industrials de la Direcció General per al Canvi Climàtic.   
Huité. Amb data 26 d'agost de 2008, la directora general de Gestió del Medi Natural va emetre una declaració d'impacte ambiental en què estima acceptable, únicament a l'efecte ambiental, el projecte bàsic de la societat Codicer 95, SL, per a la fabricació de paviments ceràmics, a fi d'obtenir la corresponent autorització ambiental integrada, sense perjudici de les autoritzacions administratives que siguen preceptives, sempre que el projecte es desenvolupe segons la documentació presentada i les prescripcions que s'afigen en l'esmentada declaració.   
Nové. Amb data 24 d'octubre de 2008 es va remetre a la interessada un escrit pel qual és convocada per a la realització del tràmit d'audiència, i posteriorment aquesta manifesta la seua intenció de no presentar al·legacions al condicionat de l'autorització.   
Deu. Amb data 28 d'octubre de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 026/07 IPPC de sol·licitud d'autorització ambiental integrada, promogut per Codicer 95, SL.  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Codicer, SL l'autorització ambiental integrada per a una indústria de fabricació de productes ceràmics mitjançant enfornada, l'establiment de la qual s'ubica a la carretera de l'Alcora, km 10,5, de Castelló, referent al Projecte bàsic relatiu a una instal·lació existent de fabricació de paviments ceràmics ubicada a Castelló, de 28 de desembre de 2006, subscrit per Pilar Font Canós, que queda inscrita en el Registre d'Instal·lacions IPPC de la Comunitat Valenciana amb el número de referència 344-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus descrits en la documentació i que, per tant, s'autoritzen són els següents:  
  
(1) Per als focus origen en forns amb un cabal de gasos inferior a 3000 Nm³/h, el valor límit de fluorurs pot ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(3) En els casos en què es preveja la superació d'aquest valor per l'ús de determinades matèries primeres o combustibles, caldrà entregar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(4) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
\* \* \* \* \* \* \* \*  
Els valors límit d'emissió per als focus canalitzats i la periodicitat de controls per part d'una entitat col·laboradora en matèria de qualitat ambiental (ECMCA) són els següents:  
  
(1) Para los focos origen en hornos cuyo caudal de gases sea inferior a 3000 Nm³/h, el valor límite de fluoruros podrá ser de 30 mg/Nm³, siempre y cuando el caudal másico de dicho contaminante sea inferior a 0,1 kg/h.  
(2) Quedan excluidos de la medición de emisión de partículas los focos de presecado y secado de piezas cerámicas (crudas o cocidas) que utilicen como combustible gas natural o propano, que en el control de la puesta en marcha de la instalación, en condiciones habituales de operación y sin utilizar ningún tipo de depuración, hayan obtenido una emisión inferior a 10 mg/Nm³ de partículas.  
(3 )En los casos en que se prevea la superación de este valor por el uso de determinadas materias primas o combustibles, se deberá entregar a la Conselleria de Medio Ambiente, Agua, Urbanismo y Vivienda un estudio técnico justificativo que incluya balances de masa y una propuesta de valor límite.  
(4) Quedan excluidos de medición de contaminantes los focos de evacuación del aire de enfriamiento de los hornos de cocción de baldosas.Caldrà dur a terme un pla d'acció que permeta caracteritzar de manera representativa els nivells d'emissió de clor i plom dels focus que evacuen gasos procedents de forns de cocció.  
1.2. Control d'emissions per focus canalitzats  
1.2.1. Sistemes de depuració de partícules  
Han de disposar de sistemes correctors de depuració de partícules, almenys, els focus que evacuen corrents de gasos provinents d'aspiracions de material pulverulent. Així mateix, han de disposar també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules que estableix aquesta resolució.  
El funcionament correcte d'aquests sistemes correctors s'ha d'assegurar mitjançant el control i el registre continuat, almenys, d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976 sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que en una distància equivalent a deu vegades l'alçària del punt d'emissió d'un focus no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser menor de 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Els mesuraments de fluor s'han de fer amb sondes de material resistent a l'atac àcid, d'acord amb la norma ISO 15.713: 2006.  
1.3. Control de l'emissió de partícules per fonts difuses  
1.3.1. Emmagatzematge i manipulació de materials pulverulents  
L'emmagatzematge i manipulació de materials pulverulents s'ha de fer en les condicions següents:  
a) Tancament de tots els sistemes de transport de matèries primeres pulverulentes (cintes transportadores, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de fer en les condicions següents:  
a) Reducció de la resuspensió de pols causada per la circulació interna de vehicles, per a la qual cosa s'han de pavimentar els circuits adequats, s'han de mantenir netes les zones de circulació i s'hi ha de limitar la velocitat.  
b) Control a l'entrada i eixida del complex que assegure que els camions van coberts i tancats per a evitar vessaments. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
Caldrà adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs que estableix la Llei 7/2002 per a zones d'ús industrial, que són els següents:  
  
Cada cinc anys, s'haurà de fer una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
Es concedeix un termini de tres mesos, a partir de l'obtenció de l'autorització ambiental integrada, per a l'execució de les mesures correctores plantejades en el projecte i per a la presentació d'una auditoria acústica que garantisca el compliment dels valors límit esmentats.  
La titular ha de disposar del llibre de control, que haurà d'estar constituït pels certificats dels resultats obtinguts de les auditories acústiques i els informes complets d'aquestes.  
3. Abocaments  
Cal actuar segons el que s'ha especificat en el projecte (abocament zero), de manera que es garantisca la inexistència d'abocament d'aigües residuals, industrials i domèstiques, al domini públic hidràulic.  
Les aigües residuals industrials s'arrepleguen en diverses basses ubicades en la nau de mòlta d'esmalts, des d'on es traslladen per a reutilitzar-les en el procés.   
En primer lloc, les aigües s'arrepleguen mitjançant canalons que les porten fins a una bassa d'emmagatzematge dotada d'un sistema bufador d'aire mitjançant embocadures, que manté en moviment l'aigua residual. Després, a través d'un vessador, l'aigua passa a tres basses de decantació. Des de l'última d'aquestes basses, l'aigua ja clarificada es bomba per a ser reutilitzada en les línies d'esmaltada i en la mòlta d'esmalts, on és destinada a operacions de neteja d'ambdues instal·lacions. D'altra banda, els llots s'incorporen de manera dosificada a la mòlta d'esmalts per a la fabricació d'un producte propi, segons la demanda que n'hi haja.   
A més de les basses indicades anteriorment, la instal·lació disposa de 16 basses més de reserva, a les quals es desviaria el cabal en el cas que fóra necessari.  
Els volums de les basses són els següents:  
- Volum de la bassa d'emmagatzematge: 103 m³.  
- Volum total de les basses de decantació: 102 m³.  
- Volum total de les basses d'emmagatzematge de reserva: 115.52 m³.   
Els llots ceràmics que s'introdueixen en els molins d'esmaltada s'aprofiten com a matèria primera per a la fabricació de productes de línia rústica. No obstant això, en el cas que no en siga possible la reutilització per motius aliens a la fabricació, són evacuats per mitjà de cisternes a un atomitzador extern per a la seua gestió.  
Pel que fa a les aigües residuals d'origen sanitari, hi ha dos col·lectors principals que convergeixen en una bassa impermeable soterrada i coberta, el volum útil d'emmagatzematge de la qual és de 24 m³. Les aigües així recollides són evacuades a l'EDAR amb un camió cisterna, i es disposa d'autorització d'abocament per a fer-ho.   
Les aigües pluvials s'arrepleguen amb el sistema de drenatge del propietari dels terrenys i edificacions que Codicer 95, SL té arrendats.   
3.1. Control  
Anualment s'hauran de remetre a l'òrgan competent per a l'atorgament de l'autorització ambiental integrada totes les factures de retirada o justificants acreditatius de la retirada de les aigües residuals que s'hagen emmagatzemat en un depòsit impermeable per al posterior tractament per un gestor autoritzat, de manera que aquestes concorden amb el volum generat, i s'hauran de presentar al seu torn comunicats d'acceptació d'aquest volum de l'EDAR de destinació.  
La titular de l'activitat està obligada a portar el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.  
La línia o línies d'aigua de l'activitat susceptibles de generar abocaments d'aigües residuals no disposaran de cap sistema de desguàs capaç de generar abocament continu o discontinu, ni directe o indirecte al domini públic hidràulic.  
D'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals seran recollides i eliminades per sistemes que asseguren que no s'alteren les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
Queda prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha formalitzat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveu l'article 3.3 i 3.4 (ampliació i clausura de l'activitat) del reial decret esmentat.  
Així mateix, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que s'exercira a l'emplaçament una activitat diferent de l'actual o canviara l'ús del sòl i també al que estableix l'article 8 del mateix reial decret, referit a la publicitat registral.  
5. Residus  
L'activitat està subjecta als requisits que estableix la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Codicer 95, SL per a la producció dels residus següents, sempre que la seua capacitat de generació anual siga de l'ordre de la magnitud que es detalla a continuació i la capacitat de producció de producte acabat en les instal·lacions del centre productiu detallat en l'annex I siga de 105.225 tones/any.   
\* \* \* \* \* \* \* \*   
El centre productiu esmentat s'inscriu en el Registre de Productors de Residus de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de Residus de la Comunitat Valenciana.  
Els residus s'han d'entregar a un gestor autoritzat per a aquesta activitat, tal com consta en el projecte, llevat dels que són reutilitzats en la mateixa planta de Codicer 95, SL.   
En el termini de tres mesos des de la concessió d'aquesta autorització, caldrà aportar una còpia dels documents d'acceptació dels residus produïts especificats en la taula anterior que no consten en l'expedient. Aquests documents hauran de ser emesos per un gestor autoritzat i han de ser originals (o còpies compulsades), han d'estar segellats pel gestor i han d'estar vigents.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió. Per tant, els residus generats en la instal·lació diferents dels propis del procés productiu (residus del manteniment de les instal·lacions, de laboratori, llots de fosses sèptiques, aigües sanitàries, etc.) en cap cas podran mesclar-se per a una gestió posterior amb els llots i suspensions aquoses que contenen materials ceràmics.  
Els residus podran ser emmagatzemats durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valoració, i transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residu, ha d'estar convenientment senyalitzat i en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose un augment de la perillositat o en dificulte la gestió. Alternativament, es pot disposar d'una zona amb sòl impermeabilitzat, amb canalons de recollida de possibles vessaments, sobre arqueta cega, estanca. En tot cas, la zona ha d'estar coberta.   
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, pel qual s'aprova el reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Anualment s'ha de formalitzar la declaració anual de productor de residus perillosos, que s'ha de remetre a la Direcció General per al Canvi Climàtic abans de l'1 de març de cada any, d'acord amb el model que estableix l'annex 3 del Reial decret 833/1988.  
Així mateix, cada quatre anys s'ha d'aportar el pla de prevenció i reducció de residus, que s'ha de presentar en la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puguen alterar el que estableixen aquestes condicions, ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
S'autoritza Codicer 95, SL per a realitzar l'operació de valoració R5 (reciclatge o recuperació d'altres matèries inorgàniques) dels residus no perillosos indicats en la taula següent, tant generats en el seu procés productiu com provinents d'empreses externes (altres indústries ceràmiques), sempre que la capacitat de tractament anual d'aquests residus siga de l'ordre de la magnitud que es detalla a continuació, i l'empresa queda inscrita en el Registre General de Gestors Autoritzats de la Comunitat Valenciana:   
  
Quant a l'activitat de gestió de residus no perillosos, l'empresa ha de tenir un registre documental en què figuren la quantitat, la naturalesa, l'origen i la destinació dels residus.   
Així mateix, ha de formalitzar la memòria anual de gestió de residus no perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta memòria s'ha d'especificar l'origen i la quantitat dels residus gestionats, les característiques de l'emmagatzematge previ a la gestió, la quantitat i la naturalesa dels residus resultants del procés, si n'hi haguera, així com les incidències rellevants que s'hagen pogut produir, tot això relatiu a l'any objecte de la declaració.  
6. Mesures que cal adoptar en situacions extraordinàries que puguen afectar el medi ambient  
S'ha de prendre totes les mesures necessàries perquè quede garantida la protecció del medi ambient i de la salut de les persones davant de qualsevol situació fora de la normalitat pel que fa al funcionament de les instal·lacions.  
No obstant això, si es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de la incidència, l'empresa haurà de remetre a l'Ajuntament i a la Direcció General per al Canvi Climàtic un informe detallat en el qual, a més de les dades d'identificació, hauran de figurar les següents:  
- Les causes de l'incident.  
- L'hora en què es va produir i la durada.  
- Les característiques de l'emissió o abocament.  
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14801: 2004.  
Així mateix, quan se'n determine el tancament definitiu, caldrà desmantellar i clausurar les instal·lacions d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions que estableix la declaració d'impacte ambiental emesa per la directora general de Gestió del Medi Natural, de data 26 d'agost de 2008.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i de Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
En un termini màxim de tres mesos caldrà reparar la solera del magatzem de matèries primeres, per a la qual cosa s'han de picar, buidar i restaurar les zones danyades d'acord amb les especificacions tècniques que figuren en els plànols, de manera que la solera recupere les propietats de resistència i impermeabilitat.   
S'ha de revisar el canaló i reparar les zones danyades de la mateixa manera.  
Les juntes de dilatació de la solera s'han de netejar i omplir amb un producte impermeable, insoluble en aigua i estable químicament en contacte amb els compostos que contenen les aigües residuals industrials.  
Una vegada conclosos els treballs anteriors, la titular ha de remetre el certificat emés per un tècnic competent, que acredite les reparacions que s'han efectuat i la impermeabilització de la solera.   
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han aplicat les mesures que preveu el projecte.  
9. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada s'ha de renovar, en els aspectes ambientals, en el termini màxim de 8 anys, llevat que abans d'aquest termini es produïsquen modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.   
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Prèviament a la posada en marxa de l'ampliació, la titular ha d'obtenir l'autorització d'inici de l'activitat per part d'aquesta Conselleria, sense perjudici de la necessitat d'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim d'un any per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
La titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
- Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
- Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la titularitat o qualsevol incident o accident que puga afectar el medi ambient.  
- Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, s'hi podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 d'octubre de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
Codicer 95, SL és una empresa actualment en funcionament dedicada a la fabricació de paviments ceràmics per un procés de monococció de gres de pasta roja, que s'ubica a Castelló, i que amb la tramitació de l'autorització ambiental integrada farà unes reformes en les instal·lacions, a fi d'ampliar l'activitat. Amb aquesta finalitat, l'empresa ha arrendat una instal·lació de mòlta d'esmalts, i pretén també adequar unes basses de decantació per a la gestió de les aigües residuals generades pel procés.  
El procés productiu es desenvolupa en les quatre fases que s'indiquen a continuació:  
- Recepció de l'argila atomitzada en la tremuja de recepció, des d'on es deposita en les sitges d'emmagatzematge corresponents.  
- Conformació de la peça. Es realitza en dues línies semblants de premsatge i assecatge, compostes cadascuna per una premsa hidràulica i un assecador vertical.  
- Aplicació de tractaments especials per a conferir al producte les propietats tècniques i estètiques desitjades. Hi ha dues línies d'esmaltada en les quals es realitzen les operacions següents: neteja i rascada de vorells, aplicació d'engalbes i d'esmalts, aplicació de serigrafies i altres, d'on s'obté la peça en cru preparada per a la cocció.   
- Cocció del producte en un sol cicle de cocció. Hi ha dos forns de corrons de gas natural. A més, hi ha instal·lats dos assecadors de boxs que disposen de conducció d'aire calent procedent del forn, la funció dels quals és sotmetre les peces a un assecatge previ a la cocció.  
Finalment, les peces ja cuites se sotmeten als controls de qualitat pertinents, per a la posterior classificació i l'embalatge.   
Com a procés auxiliar es realitza la preparació d'esmalts, en una nau exclusiva per a aquesta finalitat. El procés consisteix en la mòlta amb aigua dels esmalts i additius en molins de boles, on s'obté la barbotina que després s'aplicarà al bescuit en les línies d'esmaltada de la nau de producció.   
La instal·lació té una capacitat de producció de paviment de 105.225 tones/any (4.209.000 m²/any), que és determinada per la capacitat productiva dels dos forns de la instal·lació per a un cicle ràpid de cocció.   
L'aigua utilitzada per la indústria prové, en part, d'un pou subterrani pertanyent a un tercer, i en part de la xarxa municipal. En el procés industrial s'utilitza aigua per a la mòlta d'esmalts, en les operacions de llavatge i neteja d'equips i instal·lacions, i en el procés de depuració via humida de les emissions procedents de les esmaltadores.   
Les aigües residuals generades s'acumulen en basses de decantació; l'aigua decantada es reutilitza en processos de neteja i els llots es reintrodueixen dosificant-se en la mòlta d'esmalts per a la fabricació d'un producte de la línia rústica. Aquells llots que no es poden reutilitzar en el procés són gestionats per una empresa externa autoritzada.  
Quant a les emissions generades per l'activitat són causades per la combustió que es produeix en els forns i assecadors verticals, i s'evacuen a l'exterior a través de les corresponents xemeneies, així com les emissions de partícules i pols, per a les quals es disposa com a mesura correctora d'equips de filtració amb filtres de mànegues i filtratge via humida en la secció d'esmalts.   
Els residus perillosos s'emmagatzemen, fins que són arreplegats per un gestor autoritzat, en una nau tancada amb sostre i sobre sòl impermeabilitzat. Es disposa d'un traçat de canalons per a la recollida dels possibles vessaments.